cyanic-selkie/wikianc huggingface dataset:
พระราชบัญญัติภาวะเอกรูป
(เลขในวงเล็บเป็นการอ้างอิงโดยนำด้วย ปีที่ครองราชย์ ตามด้วยพระนาม และ มาตราของพระราชบัญญัติ ซึ่งเป็นวิธีที่ใช้ลำดับพระราชบัญญัติของอังกฤษมาจนกระทั่งถึงปี ค.ศ. 1962
รถโคช
รถโคช (coach) เป็นรถยนต์ขนาดใหญ่ ประเภทรถบัส สำหรับขนส่งผู้โดยสาร กลุ่มคนที่เดินทางในระยะสั้น ๆ และระยะยาว ที่เดินทางระหว่างเมือง หรือระหว่างประเทศ แตกต่างจากรถเมล์ที่ออกแบบมาในระยะเดินทางที่สั้นกว่า รถโคชมักมีที่เก็บกระเป๋าแยกออกมาจากชั้นเก็บกระเป๋า และโดยมากจะเก็บสิ่งอำนวยความสะดวกสำหรับการเดินทางยาว ๆ เช่นเบาะที่นั่งสบาย ๆ หรือห้องน้ำ เป็นต้น
คำว่า โคช แต่เดิมนั้นใช้กับ รถม้า ที่ออกแบบเป็นยานพาหนะสำหรับผู้โดยสารมากกว่า 1 คน มีที่เก็บกระเป๋าของผู้โดยสาร และไปรษณียภัณฑ์ ที่มีซ่อนเก็บไว้ คำนี้ยังประยุกต์กับ ตู้โดยสารในรถไฟในศตวรรษที่ 19 และต่อมาใช้กับรถโดยสารประเภทรถบัส
เว็บพี
เว็บพี (WebP) เป็นรูปแบบการบีบอัดแฟ้มภาพทั้งแบบสูญเสีย และแบบไม่สูญเสีย รูปแบบใหม่ พัฒนาและนำเสนอโดยกูเกิล เพื่อใช้สำหรับแสดงภาพถ่ายในเวิลด์ไวด์เว็บ มีขนาดแฟ้มที่เล็กกว่า JPEG เพื่อให้สามารถโหลดภาพได้เร็วขึ้น และเพิ่มความเร็วในการใช้งานอินเทอร์เน็ต
รูปแบบ WebP พัฒนาขึ้นมาจากรูปแบบ RIFF (Resource Interchange File Format) โดยกูเกิลได้ประกาศการสนับสนุนรูปแบบไฟล์ใหม่นี้ผ่านทางเว็บล็อกของเว็บเบราว์เซอร์โครเมียม เมื่อวันที่ 30 กันยายน พ.ศ. 2553 และจะใช้งานได้ในกูเกิล โครม เวอร์ชันต่อจากนั้น
แอร์บอลติก
แอร์บอลติก (อังกฤษ: airBaltic) เป็นสายการบินสัญชาติลัตเวีย แอร์บอลติกก่อตั้งขึ้นในเดือนสิงหาคม ปีค.ศ. 1955 โดยมีฐานการบินหลักที่ท่าอากาศยานนานาชาติรีกา และฐานการบินรองในทาลลินน์, วิลนีอัส และตัมเปเร โดย ณ เดือนมกราคม ค.ศ. 2022 แอร์บอลติกให้บริการเที่ยวบินไปยัง 80 จุดหมายปลายทางด้วยอากาศยาน 39 ลำ
ประวัติ
แอร์บอลติกถูกก่อตั้งในวันที่ 28 สิงหาคม ค.ศ. 1995 โดยรัฐบาลลัตเวียได้ดำเนินการทำสัญญาร่วมทุนกับสแกนดิเนเวียนแอร์ไลน์ซิสเต็ม โดยเริ่มปฎิบัติการในวันที่1 ตุลาคม พ.ศ. 2538 ด้วยเครื่องบินซ้าบ 340
ต่อมาในปีค.ศ. 1999 บริษัทก็มีสถานะเป็น บริษัทร่วมหุ้น และก็ได้ปลดประจำการแซ้บ 340 และได้นำฟอคเคอร์ 50 มาทดแทน
โบอิง 737 ลำแรกของแอร์บอลติกได้ส่งมอบในปีค.ศ. 2003 และให้บริการเที่ยวบินไปยังวิลนีอัส เป็นเที่ยวบินแรกในปีต่อมา
เครื่องบินหลายๆ ลำได้ถูกพิจรณาเพื่อจะมาทดแทนโบอิง 737-300 และ -500 และบอมบาร์ดิเอร์ ซีเอส-300 (เอ220-300)ก็เป็นหนึ่งในนั้น และในที่สุดบอมบาร์ดิเอร์ ซีเอส-300 ก็ได้มาประจำการกับแอร์บอลติกในที่สุด (ลูกค้าเปิดตัว)
หลังจากปีค.ศ. 2020 แอร์บอลติกก็ได้ปลดประจำการเครื่องบินอื่น ๆ ในฝูงบินและให้บริการเฉพาะแอร์บัส เอ220-300 เพียงชนิดเดียว ก่อนที่สายการบินเช่าเครื่องบินโบอิง 737-900อีอาร์เข้ามาประจำการในเดือนเมษายน ค.ศ. 2022
กิจการองค์กร
สำนักงานใหญ่ของสายการบินตั้งอยู่ที่ท่าอากาศยานนานาชาติรีกา โดยเปิดทำการในปี 2016
กรรมสิทธิ์บริษัท
แอร์บอลติกเป็นการร่วมทุนระหว่างผู้ถือกรรมสิทธิ์ ดังนี้:
จุดหมายปลายทาง
แอร์บอลติกให้บริการเที่ยวบินตรงตลอดทั้งปีและตามฤดูกาลจากรีกา ทาลลินน์ และวิลนีอุส ส่วนใหญ่ไปยังเมืองใหญ่และเมือท่องเที่ยวในยุโรป
ฝูงบินปัจจุบัน
ณ เดือนมีนาคม ค.ศ. 2023 แอร์บอลติกมีเครื่องบินประจำการในฝูงบินดังนี้:
ฝูงบินในอดีต
แอร์บอลติกเคยให้บริการเครื่องบินต่างๆ ดังต่อไปนี้:
ลวดลายพิเศษ
ในการเฉลิมฉลอง แอร์บอลติดได้มีการสร้างลวดลาย "บอลติก เสตท" (ลัตเวีย, เอสโตเนีย และ ลิทัวเนีย) บนเครื่องบินแอร์บัส เอ220 สามลำ
น้ำ (โมเลกุล)
น้ำมี สูตรเคมี H2O, หมายถึงหนึ่ง โมเลกุล ของน้ำประกอบด้วยสองอะตอมของ ไฮโดรเจน และหนึ่งอะตอมของ ออกซิเจน เมื่ออยู่ในภาวะ สมดุลพลวัต (dynamic equilibrium) ระหว่างสถานะ ของเหลว และ ของแข็ง ที่  STP (standard temperature and pressure : อุณหภูมิและความดันมาตรฐาน) ที่อุณหภูมิห้อง เป็นของเหลวเกือบ ไม่มีสี, ไม่มีรส, และ ไม่มีกลิ่น  บ่อยครั้งมีการอ้างอิงทางวิทยาศาสตร์ว่ามันเป็น ตัวทำละลายของจักรวาล และน้ำเป็นสารประกอบบริสุทธิ์ชนิดเดียวเท่านั้นที่พบในธรรมชาติทั้ง 3 สถานะ คือ ของแข็ง ของเหลว และก๊าซ
รูปแบบต่าง ๆ ของน้ำ
น้ำมีหลายรูปแบบดังนี้ เหนืออุณหภูมิวิกฤติ และความดัน (647 K และ 22.064 MPa), ถูกกำหนดให้อยู่ในสถานะซูเปอร์คริทิคัล (supercritical condition)
น้ำมวลหนัก (Heavy water) ซึ่งมีคุณสมบัติทางเคมีทั่วไปเหมือนน้ำธรรมดา เป็นน้ำที่อะตอมของไฮโดรเจนถูกแทนที่โดยไอโซโทปที่หนักกว่า ซึ่งเรียกว่า ดิวเทอเรียม (deuterium)   น้ำมวลหนักนี้ใช้ประโยชน์ในอุตสาหกรรมนิวเคลียร์ เพื่อลดความเร็วของนิวตรอน H2O ไม่ใช่โมเลกุลของน้ำ
น้ำในจักรวาล (Water in the Universe)
น้ำถูกพบแล้วว่ามีอยู่ใน อินเตอร์สเทลลาร์ คลาวด์ (interstellar cloud) ใน กาแลกซี ของเรา  ใน ทางช้างเผือก (Milky Way)เป็นที่เชื่อกันด้วยว่าน้ำมีอยู่มากมายใน  กาแลกซี อื่นๆ ด้วย  เพราะว่าส่วนประกอบของมันเป็น ไฮโดรเจน และ ออกซิเจน, ซึ่งเป็นธาตุที่มีอยู่มากมายใน จักรวาล.
อินเตอร์สเทลลาร์ คลาวด์ ควบแน่นเป็น โซลาร์ เนบูลา (solar nebula) และ ระบบสุริยะ (solar system) น้ำเริ่มแรกพบใน ดาวหาง, ดาวเคราะห์, และ ดาวบริวาร ในระบบสุริยะน้ำถูกพบในรูปของของเหลว และน้ำแข็ง ซึ่งมีใน :
น้ำในโลก (Water on Earth)
วงจรน้ำ (คำในวิทยาศาสตร์เรียกว่า ไฮโดรโลจิกไซเคิล (hydrologic cycle)) คือการแลกเปลี่ยนน้ำอย่างต่อเนื่องภายใน ไฮโดรสเฟีย (hydrosphere) ระหว่าง บรรยากาศ, น้ำในดิน, น้ำผิวดิน, น้ำใต้ดิน, และ ต้นไม้
ปริมาตรโดยประมาณของน้ำในโลก (ยอดรวมของน้ำที่มีในโลก) คือ 1,360,000,000 กม³ (326,000,000 ไมล์³). ซึ่งแจงเป็นรายละเอียดได้ดังนี้:
น้ำที่เป็นของเหลวพบได้ใน ตัวของน้ำเอง, (bodies of water) เช่น มหาสมุทร, ทะเล, ทะเลสาบ, แม่น้ำ, ธารน้ำ,คลอง, หรือ สระน้ำ น้ำส่วนใหญ่ในโลกนี้อยู่ในรูปของ น้ำทะเล   น้ำที่อยู่ในบรรยากาศโลกจะอยู่ทั้งในรูปไอน้ำและ น้ำที่เป็นของเหลว น้ำใต้ดินจะอยู่ใน ชั้นของดินและหิน  ถึงแม้ปกติน้ำจะมีจุดเดือดที่ 100℃ แต่ที่ใต้ทะเลลึก ซึ่งมีความร้อนและความกดดันสูง จุดเดือดของน้ำอาจอยู่ที่ 400℃  และที่ยอดเขาเอเวอเรส (Mount Everest) จุดเดือดของน้ำอาจอยู่ที่ 70℃
อายูรุ โอฮาชิ
อายูรุ โอฮาชิ ( 大橋 歩夕<rt>おおはし あゆる</rt>, 28 เมษายน 1984 -) เป็นนักพากย์ และ นักร้องหญิงชาวญี่ปุ่น สังกัดเมาซูโปรโมชัน เกิด ที่โตเกียว มีชื่อเดิมว่า เอริกะ นากาอิ (仲井 絵里香)
เมมริสเตอร์
เมื่อกระแสไหลผ่านเมมริสเตอร์ในทิศทางหนึ่ง ความต้านทานของมันจะเพิ่มขึ้น แต่เมื่อกระแสไหลในทิศทางตรงกันข้าม ความต้านทานกลับลดลง เมื่อกระแสหยุดไหล ความต้านทานของเมมริสเตอร์กลับเป็นเท่าเดิม หลังจากนี้เมื่อมีกระแสไหลผ่านอีก ความต้านทานก็จะไม่เปลี่ยนแล้ว
ในปี ค.ศ. 2008 ทีมที่ HP Labs ได้ประกาศการก้าวหน้าของเมมริสเตอร์บนแผ่นฟิล์มบางของไทเทเนียมไดออกไซด์. อุปกรณ์นี้มีวัตถุประสงค์สำหรับใช้เป็นหน่วยความจำนาโนอิเล็กทรอนิคส์, ลอจิกของคอมพิวเตอร์และสถาปัตยกรรมคอมพิวเตอร์ neuromorphic. ในเดือนตุลาคม ค.ศ. 2011 ทีมประกาศว่าจะมีในเชิงพาณิชย์ภายใน 18 เดือนเพื่อทดเแทน Flash ไดรฟ์, SSD, DRAM และ SRAM. ในเดือนมีนาคม ค.ศ. 2012, ทีมนักวิจัยจาก HRL และมหาวิทยาลัยมิชิแกนประกาศการทำงานเป็นครั้งแรกของเมมริสเตอร์อาร์เรย์ที่สร้างขึ้นบนชิป CMOS.
ทฤษฎี
ความสัมพันธ์ระหว่างตัวต้านทาน, ตัวเก็บประจุและตัวเหนี่ยวนำแสดงในภาพด้านขวา
ศักยภาพการใช้งาน
เมมริสเตอร์แบบ solid-state หลายตัวสามารถนำมารวมเป็นอุปกรณ์ที่เรียกว่า crossbar latches ซึ่งสามารถแทนที่ทรานซิสเตอร์ในคอมพิวเตอร์ในอนาคตที่มีความหนาแน่นของวงจรสูงกว่ามาก
เมมริสเตอร์สามารถนำมาทำเป็นหน่วยความจำถาวรได้ ซึ่งมีความจุสูงกว่าฮาร์ดไดรฟ์และเร็วเท่ากับ DRAM โดยแทนที่อุปกรณ์สองอย่างนี้เลย HP สร้างต้นแบบหน่วยความจำของครอสบาร์แลท์ช ที่มีความจุ 100 กิกะบิตในพื้นที่ 1 ตารางเซนติเมตร, และนำเสนอการออกแบบ 3D ที่สามารถปรับขนาดได้ (ประกอบด้วยถึง 1000 ชั้นหรือ 1 petabit ต่อลบซม). ในเดือนพฤษภาคม ค.ศ. 2008 เอชพีรายงานว่าอุปกรณ์ของตนทำได้เพียงประมาณหนึ่งในสิบความเร็วของ DRAM. ความต้านทานของอุปกรณ์จะถูกอ่านด้วยกระแสสลับเพื่อให้ค่าที่เก็บไว้จะไม่ได้รับผลกระทบ. ในพฤษภาคม ค.ศ. 2012 เวลาในการเข้าถึงได้รับการปรับปรุงให้ดีขึ้นถึง 90 นาโนวินาที หรือเร็วขึ้นประมาณหนึ่งร้อยเท่าของหน่วยความจำแฟลชในขณะที่ใช้พลังงานแค่ร้อยละหนึ่งเท่านั้น.
สิทธิบัตรของเมมริสเตอร์จะรวมถึงการประยุกต์ใช้ใน PLC, การประมวลผลสัญญาณ, เครือข่ายประสาท, ระบบควบคุม, คอมพิวเตอร์ reconfigurable, อินเตอร์เฟซคอมพิวเตอร์สมอง และ RFID. อุปกรณ์ที่มีส่วนประกอบของเมมริสเตอร์มีศักยภาพที่อาจถูกนำมาใช้สำหรับวงจรลอจิกที่จะมาแทน CMOS ได้
ในปี ค.ศ. 2009 วงจรอิเล็กทรอนิกส์ง่ายๆที่ประกอบด้วยวงจร LC และ memristor ถูกใช้ในการทดลองเกี่ยวกับพฤติกรรมการปรับตัวของสิ่งมีชีวิตเซลล์เดียว. มันแสดงให้เห็นว่าภายใต้ขบวนของพั้ลส์เป็นระยะ, วงจรจะเรียนรู้และคาดการณ์พั้ลส์ต่อไป คล้ายกับพฤติกรรมของเมือกแม่พิมพ์ polycephalum Physarum ที่ซึ่งความหนืดของช่องทางในเซลล์ตอบสนองต่อการเปลี่ยนแปลงสภาพแวดล้อมเป็นระยะ. การใช้งานของวงจรดังกล่าวอาจรวมถึงการจดจำรูปแบบ
โครงการ DARPA ไซแนปส์ได้ให้ทุน HP Labs ในความร่วมมือกับห้องแลป Neuromorphics มหาวิทยาลัยบอสตัน ในการพัฒนาสถาปัตยกรรม neuromorphic ซึ่งอาจจะขึ้นอยู่กับระบบทีใช้เมมริสเตอร์ ในปี ค.ศ. 2010 Versace และแชนด์เลออธิบายแบบ Moneta (Modular Neural Exploring Traveling Agent). Moneta เป็นรูปแบบเครือข่ายทางประสาทขนาดใหญ่อันแรกที่จะใช้วงจรประสาททั้งสมองเพื่อให้พลังงานตัวแทนเสมือนจริงและตัวแทนหุ่นยนต์ที่ใช้ฮาร์ดแวร์เมมริสเตอร์. การนำเมมริสเตอร์ไปประยุกต์ใช้ในโครงสร้างครอสบาร์ในการก่อสร้างระบบซอล์ฟคอมพิวเตอร์แอนะล็อกก็แสดงให้เห็นโดย Merrikh-Bayat และ Shouraki. พวกเขาแสดงให้เห็นว่าเมมริสเตอร์สามารถทำงานได้อย่างไรร่วมกับตรรกศาสตร์คลุมเคลือในการสร้างระบบการคำนวณระบบประสาทแบบแอนะล็อกด้วยอินพุทและเอ้าท์พุทที่คลุมเคลือ การเรียนรู้ที่อยู่บนพื้นฐานของการสร้างความสัมพันธ์ที่คลุมเครือที่ได้รับแรงบันดาลใจจากการกฏการเรียนรู้ของ Hebbian
Memcapacitors และ meminductors
ในปี 2009 Di Ventra, Pershin และ Chua ขยายความคิดของระบบ memristive กับองค์ประกอบของ capacitor และ Inductor ในรูปแบบของ memcapacitors และ meminductors ซึ่งมีคุณสมบัติขึ้นอยู่กับสถานะภาพและประวัติของระบบที่จขยายออกไปในปี 2013 โดย Di Ventra และ Pershin
เอกศักดิ์ บัวเบา
เอกศักดิ์ บัวเบา เป็นนักฟุตบอลชาวไทย เขาอยู่ในสโมสรไทยพรีเมียร์ลีก สโมสรฟุตบอลสมุทรสงคราม บีทียู เอฟซี
กลุ่มดาวนกยูง
กลุ่มดาวนกยูง เป็นกลุ่มดาวในซีกฟ้าใต้ ปรากฏในแผนที่ดาว ยูรานอเมเทรีย (Uranometria)  ของโยฮันน์ บาเยอร์ เมื่อปี ค.ศ. 1603
คอปเปอร์(II) คาร์บอเนต
คอปเปอร์(II) คาร์บอเนต (Copper(II) carbonate บ่อยครั้งเรียก copper carbonate หรือ cupric carbonate) เป็น สารประกอบ สีฟ้าเขียว (สูตรเคมีเป็นดังนี้ CuCO3) ส่วนใหญ่มักจะเกิดเป็น ปาตินา (patina) บนผิวที่สัมผัสอาการของ ทองเหลือง, ทองสัมฤทธ์, และ ทองแดง สีสามารถเปลี่ยนแปลงไปได้ตั้งแตน้ำเงินสดใสไปเป็นสีเขียวเพราะอาจมีส่วนผสมของคอปเปอร์(II)คาร์บอเนตในหลายสถานะของ ไฮเดรชัน มันถูกใช้ประโยชน์ในการทำสี (pigment) ในงานศิลป์ และบางประเภทของเครื่องสำอาง ถึงแม้ว่ามันจะเป็นพิษต่อมนุษย์
สารตัวนี้พบในธรรมชาติในรูป มาลาไคต์ (malachite)(CuCO3.Cu(OH)2) และ อะซูไรต์ (azurite)(Cu3(CO3)2(OH)2).
สยามโกลบอลเฮ้าส์
บริษัท สยามโกลบอลเฮ้าส์ จำกัด (มหาชน) (SIAM GLOBAL HOUSE PUBLIC COMPANY LIMITED ชื่อย่อ:GLOBAL) บริษัทประกอบธุรกิจจัดจำหน่ายสินค้าโดยเน้นวัสดุก่อสร้าง วัสดุตกแต่ง เครื่องมือ อุปกรณ์ ที่ใช้ในงานก่อสร้าง ต่อเติม ตกแต่ง บ้านและสวน ภายในอาคารหลังเดียวขนาดใหญ่ โดยใช้ชื่อทางการค้าว่า “โกลบอล เฮ้าส์” (Global House) ปัจจุบันโกลบอลเฮ้าส์มีสาขาที่เปิดดำเนินการแล้ว 71 สาขา ทั่วประเทศ
วิโรจน์ กมลพันธ์
วิโรจน์ กมลพันธ์ เป็นอดีตรัฐมนตรีไม่ประจำกระทรวง 3 สมัย และอดีตรัฐมนตรีช่วยว่าการกระทรวงศึกษาธิการ 1 สมัย ในรัฐบาลของถวัลย์ ธำรงนาวาสวัสดิ์ เป็นบุคคลที่ได้รับการยกย่องจากคุรุสภาว่า "คนดีศรีอยุธยาทางด้านพัฒนาการศึกษา"
สยามโกลบอลเฮ้าส์
ประวัติ
วันที่ 15 พฤษภาคม พ.ศ. 2547 เปิดดำเนินการ โกลบอลเฮ้าส์ สาขาจังหวัดอุดรธานี เป็นสาขาที่ 3 และเปิดดำเนินการ โกลบอลเฮ้าส์ สาขาเวียงกุมกาม จังหวัดเชียงใหม่ในวันที่ 6 กรกฎาคม พ.ศ. 2549 บริษัท สยามโกลบอลเฮ้าส์ จำกัด ได้ควบรวมบริษัท กับ บริษัท สยามโกลบอลเฮ้าส์ (ขอนแก่น) จำกัด ในวันที่ 26 มิถุนายน พ.ศ. 2549
วันที่ 8 มิถุนายน พ.ศ. 2550 ได้ดำเนินการควบรวมระหว่างบริษัทสยามโกลบอลเฮ้าส์ จำกัด และบริษัทสยามโกลบอลเฮ้าส์(ขอนแก่น)จำกัด เสร็จเรียบร้อย โดยบริษัทใหม่ที่เกิดจากการควบรวมดังกล่าว คือ บริษัทสยามโกลบอลเฮ้าส์ จำกัด และได้เปิดดำเนินการ โกลบอลเฮ้าส์ สาขาจังหวัดระยอง ในวันที่ 21 ตุลาคม พ.ศ. 2550
วันที่ 26 กุมภาพันธ์ พ.ศ. 2551 บริษัทได้เพิ่มทุนจดทะเบียน ที่ประชุมผู้ถือหุ้นมีมติให้จัดสรรไว้สำหรับการเสนอขายให้กับประชาชนทั่วไป และใน 4 มีนาคม พ.ศ. 2551 บริษัทได้ดำเนินการเพิ่มทุนจดทะเบียนของบริษัท และดำเนินการแปรสภาพจากบริษัทจำกัดเป็นบริษัทจำกัดมหาชน ในวันที่ 28 มิถุนายน พ.ศ. 2551 บริษัทได้เปิดดำเนินการ โกลบอลเฮ้าส์ สาขาจังหวัดชลบุรี และวันที่ 27 กันยายน พ.ศ. 2551 ได้เปิดดำเนินการ โกลบอลเฮ้าส์ สาขาจังหวัดนครปฐม
== ผู้ถือหุ้นรายใหญ่ ภายใต้อำนาจบริหาร WishingtonDC12
เหตุการณ์อาคารถล่ม
อาคารห้างของสยามโกลบอล เฮ้าส์ นั้นเคยเกิดเหตุการณ์อาคารถล่มมาแล้วทั้งหมดถึง 7 ครั้ง โดยมีรายละเอียดดังต่อไปนี้
วิโรจน์ กมลพันธ์
ประวัติ
วิโรจน์ กมลพันธ์ เกิดเมื่อวันที่ 8 กุมภาพันธ์ พ.ศ. 2441 ที่ตำบลหัวรอ อำเภอกรุงเก่า เมืองกรุงเก่า (จังหวัดพระนครศรีอยุธยา) เป็นบุตรของนายสอน กับนางเหนย กมลพันธ์ เข้าเรียนชั้นประมที่โรงเรียนตัวอย่างประจำมณฑลกรุงเก่า จากนั้นได้เข้าเรียนต่อวิชาครูประถม ที่โรงเรียนฝึกหัดครูวัดบวรนิเวศ เมื่อจบการศึกษาแล้วเขาได้บรรจุเข้ารับราชการครูที่โรงเรียนตัวอย่างประจำมณฑลกรุงเก่า เมื่อปี พ.ศ. 2464 ต่อมาในปี พ.ศ. 2474 ได้รับแต่งตั้งเป็นธรรมการจังหวัดปทุมธานี และปี พ.ศ. 2478 เป็นธรรมการจังหวัดพระนครศรีอยุธยาและได้รับปริญญาธรรมศาสตรบัณฑิตด้วย
วิโรน์ เป็นผู้ก่อตั้งโรงเรียนอยุธยานุสรณ์ ในปี พ.ศ. 2484 โดยใช้สถานที่ตั้งเดิมของโรงเรียนอยุธยาวิทยาลัยหลังจากที่โรงเรียนอยุธยาวิทยาลัยได้ย้ายไปยังที่ตั้งแห่งใหม่
ในปี พ.ศ. 2485 ได้รับแต่งตั้งเป็นศึกษาธิการภาค 2 (ปราจีนบุรี) ในปีต่อมาได้รับแต่งตั้งเป็นหัวหน้ากองโรงเรียน กรมอาชีวศึกษา และในปี พ.ศ. 2486 ได้รับแต่งตั้งให้เป็นอาจารย์ใหญ่โรงเรียนช่างก่อสร้างอุเทนถวาย
ช่วงสงครามโลกครั้งที่สอง นายปรีดี พนมยงค์ ได้ชักชวนนายวิโรจน์ เข้าร่วมขบวนการเสรีไทยด้วย
ในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 เขาได้รับเลือกตั้งเป็นสมาชิกสภาผู้แทนราษฎรจังหวัดพระนครศรีอยุธยา และหลังจากการเลือกตั้งเขาได้รับแต่งตั้งเป็นรัฐมนตรีที่ไม่ประจำกระทรวง (รัฐมนตรีลอย) ในรัฐบาลของนายปรีดี พนมยงค์ 2 สมัย และเป็นรัฐมนตรีและรัฐมนตรีช่วยว่าการกระทรวงศึกษาธิการ ในรัฐบาลของพลเรือตรี ถวัลย์ ธำรงนาวาสวัสดิ์
เขาสมรสกับนางทองแถม กมลพันธ์ มีบุตร 5 คน นายวิโรจน์เสียชีวิตเมื่อวันที่ 21 พฤษภาคม พ.ศ. 2522
เอสจีโอโฟร์ตีเอต
เอสจีโอโฟร์ตีเอต เป็นกลุ่มไอดอลหญิงจากประเทศเวียดนาม และเป็นวงน้องสาวต่างประเทศลำดับที่ 6 ต่อจากเจเคทีโฟร์ตีเอต, บีเอ็นเคโฟร์ตีเอต, เอเคบีโฟร์ตีเอต ทีมทีพี, เอ็มเอ็นแอลโฟร์ตีเอต และเอเคบีโฟร์ตีเอต ทีมเอสเอช ของกลุ่มไอดอลญี่ปุ่น เอเคบีโฟร์ตีเอต ก่อตั้งขึ้นในปี พ.ศ. 2561 โดย SGO ย่อมาจาก ไซ่ง่อน (นครโฮจิมินห์) ซึ่งเป็นจังหวัดหนึ่งในประเทศเวียดนาม สีประจำวงคือสีชมพูเข้ม ซึ่งเป็นสีของดอกบัว ล่าสุดเมื่อวันที่ 5 ธันวาคม พ.ศ. 2564 เฟซบุ๊กอย่างเป็นทางการของวง ได้มีประกาศว่าทางวงจะยุติการดำเนินกิจกรรมทั้งหมด อันเนื่องมาจากโรคโควิด-19 ทำให้วงไม่สามารถดำเนินกิจกรรมได้ จัดกิจกรรมสุดท้ายในวันครบรอบ 3 ปี ซึ่งเป็นวันที่ 22 ธันวาคม พ.ศ. 2564
วิหารแห่งพระจันทร์
เย่วถาน (ภาษาจีนกลาง) หรือ วิหารแห่งพระจันทร์ (月坛/月壇; Temple of the Moon (China)) เป็นหมู๋โบราณสถานซึ่งเป็นแท่นบูชาที่ตั้งอยู่ในฟู่เฉิงเหมิน เขตซีเฉิง ทางตะวันตกของปักกิ่ง ประเทศจีน โดยแท่นบูชาถูกสร้างขึ้นในปี ค.ศ. 1530 ในสมัยราชวงศ์หมิงเพื่อใช้ในพิธีบูชาดวงจันทร์ประจำทุกปีโดยจักรพรรดิแห่งจีน
ปัจจุบันแท่นบูชาและบริเวณโดยรอบอยู่ภายในสวนสาธารณะ แท่นบูชาไม่บุบสลายอีกต่อไป แม้ว่ากำแพงโดยรอบจะยังคงอยู่
รายชื่อเรื่องอื้อฉาวและข้อพิพาทในกีฬาโอลิมปิก
รายชื่อเรื่องอื้อฉาวและข้อพิพาทในกีฬาโอลิมปิก เป็นรายชื่อที่รวบรวมเรื่องอื้อฉาวและข้อพิพาทที่เกิดขึ้นในการแข่งขันกีฬาโอลิมปิก ซึ่งโอลิมปิกเป็นการแข่งขันกีฬานานาชาติที่สำคัญ ตลอดประวัติศาสตร์ของการแข่งขันทั้งในฤดูร้อนและฤดูหนาวได้เกิดเรื่องอื้อฉาว ข้อพิพาทและการใช้ยาเสพติดผิดกฎหมาย
บางชาติได้คว่ำบาตรการแข่งขันในหลายเหตุการณ์ซึ่งเป็นสัญญาณของการประท้วงต่อต้านคณะกรรมการโอลิมปิกสากล เช่น การเลือกปฏิบัติทางเชื้อชาติหรือการเมืองต่อผู้เข้าร่วมอื่น ๆ อาทิ หลังจากสงครามโลกทั้งสองครั้งประเทศที่พ่ายแพ้ไม่ได้รับเชิญให้เข้าร่วมแข่งขัน หรือข้อพิพทาทอื่น ๆ รวมถึงการใช้สารต้องห้าม การตัดสินโดยผู้ตัดสิน และแม้แต่กิริยาท่าทางที่ทำโดยนักกีฬา
โอลิมปิกฤดูร้อน 1916 (ไม่ได้จัดเนื่องจากสงครามโลกครั้งที่ 1)
การแข่งขันกีฬาโอลิมปิกฤดูร้อน 1916 จะจัดขึ้นที่กรุงเบอร์ลิน จักรวรรดิเยอรมัน แต่ถูกยกเลิกเนื่องจากการกระจายของสงครามโลกครั้งที่ 1
โอลิมปิกฤดูร้อน 1940 และ 1944 (ไม่ได้จัดเนื่องจากสงครามโลกครั้งที่ 2)
ฝ่ายอักษะและฝ่ายสัมพันธมิตร คือ เยอรมนี โรมาเนีย และญี่ปุ่น มหาอำนาจทั้งสองฝ่ายในสงครามโลกครั้งที่ 2 ถูกระงับจากการแข่งขันกีฬาโอลิมปิก โดยนักกีฬาชาวเยอรมนี โรมาเนีย และญี่ปุ่น ได้รับอนุญาตให้แข่งขันอีกครั้งในการแข่งขันกีฬาโอลิมปิกฤดูร้อน 1952
คณะอักษรศาสตร์ จุฬาลงกรณ์มหาวิทยาลัย
คณะอักษรศาสตร์ จุฬาลงกรณ์มหาวิทยาลัย (Faculty of Arts, Chulalongkorn University) ก่อตั้งขึ้นเมื่อปี พ.ศ. 2460 โดยเป็นหนึ่งในสี่คณะที่กำเนิดขึ้นพร้อมกับการจัดตั้งจุฬาลงกรณ์มหาวิทยาลัย เมื่อแรกเริ่มมีชื่อว่า "คณะอักษรศาสตร์และวิทยาศาสตร์" ทำหน้าที่สอนวิชาพื้นฐานด้านมนุษยศาสตร์และวิทยาศาสตร์ให้แก่คณะอื่น ๆ ต่อมาได้รับภาระผลิตครูมัธยมสายอักษรศาสตร์และวิทยาศาสตร์ในหลักสูตรประโยคครูมัธยม จนกระทั่งปี พ.ศ. 2477 คณะอักษรศาสตร์จึงเริ่มเปิดหลักสูตรอักษรศาสตรบัณฑิต ในปัจจุบันคณะอักษรศาสตร์เปิดสอนหลักสูตรทั้งระดับปริญญาตรี ปริญญาโท และปริญญาเอก
คณะอักษรศาสตร์ จุฬาลงกรณ์มหาวิทยาลัย ได้รับการจัดอันดับให้เป็นอันดับ 1 ของไทยในสาขาภาษาร่วมสมัย (อันดับที่ 101-150 ของโลก) ภูมิศาสตร์ (อันดับที่ 101-150 ของโลก) และภาษาศาสตร์ (อันดับที่ 151–200 ของโลก) จากการจัดอันดับของ QS World University Rankings by Subject ปี 2018
ประวัติ
คณะอักษรศาสตร์ จุฬาลงกรณ์มหาวิทยาลัย แต่เดิมมีชื่อว่า "คณะอักษรศาสตร์และวิทยาศาสตร์" เป็นหนึ่งในสี่คณะที่ได้มีการจัดตั้งขึ้น (อีกสามคณะได้แก่ คณะวิศวกรรมศาสตร์ คณะแพทยศาสตร์แห่งจุฬาลงกรณ์มหาวิทยาลัย (คณะแพทยศาสตร์ศิริราชพยาบาล มหาวิทยาลัยมหิดล ในปัจจุบัน) และคณะรัฐประศาสนศาสตร์ (คณะรัฐศาสตร์)) โดยสมเด็จพระเจ้าบรมวงศ์เธอ กรมพระยาชัยนาทนเรนทร ซึ่งเป็นอธิการบดีกรมมหาวิทยาลัยในกระทรวงธรรมการพระองค์แรก (กระทรวงศึกษาธิการ ในปัจจุบัน) ได้ทรงจัดตั้งเมื่อวันที่ 26 มีนาคม พ.ศ. 2460 ในระยะแรก การเรียนการสอนในคณะอักษรศาสตร์และวิทยาศาสตร์จะเป็นการสอนรายวิชาให้กับนิสิตเตรียมแพทย์ของคณะแพทยศาสตร์แห่งจุฬาลงกรณ์มหาวิทยาลัยเป็นส่วนใหญ่ จนในปี พ.ศ. 2471 จึงได้เปิดสอนวิชาอักษรศาสตร์เป็นหลักสูตรแรก มีระยะเวลาการศึกษา 3 ปี โดยในสองปีแรกจะเป็นการเรียนวิชาอักษรศาสตร์และปีสุดท้ายจะเป็นการเรียนวิชาครู ซึ่งผู้สำเร็จตามหลักสูตรจะได้รับประกาศนียบัตรครูมัธยม ต่อมาในปี พ.ศ. 2473 จึงได้เปิดสอนวิชาวิทยาศาสตร์โดยมีระยะเวลาการศึกษาเท่ากับหลักสูตรวิชาอักษรศาสตร์
คณะอักษรศาสตร์และวิทยาศาสตร์มีการปรับปรุงด้านการบริหารและการเรียนการสอนหลายครั้ง ในปี พ.ศ. 2476 ได้มีพระราชกฤษฎีกาแยกคณะอักษรศาสตร์และวิทยาศาสตร์ออกจากกันเป็น 2 คณะ และคณะอักษรศาสตร์ได้แบ่งการบริหารออกเป็นแผนกอักษรศาสตร์และแผนกฝึกหัดครู แต่ในปีเดียวกันนั้นคณะอักษรศาสตร์และคณะวิทยาศาสตร์ได้กลับรวมกันเป็นคณะเดียวกันอีก แต่มีการแบ่งการบริหารใหม่ออกเป็น 9 แผนก ได้แก่ แผนกสารบรรณและหอสมุด แผนกเคมี แผนกฟิสิกส์ แผนกชีววิทยา แผนกคณิตศาสตร์ แผนกภาษาไทยและโบราณตะวันออก แผนกภาษาปัจจุบัน แผนกภูมิศาสตร์และประวัติศาสตร์ และแผนกฝึกครู และในปี พ.ศ. 2477 ได้เปิดสอนหลักสูตรอักษรศาสตรบัณฑิตในระดับปริญญาตรี และเปิดสอนในขั้นหลักสูตรอักษรศาสตรมหาบัณฑิตในปี พ.ศ. 2485
ในปี พ.ศ. 2486 ได้มีการแยกคณะอักษรศาสตร์และวิทยาศาสตร์ออกเป็นสองคณะอีกครั้งหนึ่ง แต่ยังมีการบริหารรวมกันอยู่ และได้เปิดสอนหลักสูตรครุศาสตรบัณฑิตในปี พ.ศ. 2491 ขณะเดียวกันก็ได้เปลี่ยนชื่อคณะเป็น คณะอักษรศาสตร์และครุศาสตร์ และแบ่งการบริหารใหม่ออกเป็น 4 แผนกวิชา ได้แก่ แผนกวิชาภาษาไทยและโบราณตะวันออก แผนกวิชาภาษาต่างประเทศ แผนกวิชาภูมิศาสตร์และประวัติศาสตร์ และแผนกวิชาครุศาสตร์ คณะอักษรศาสตร์และครุศาสตร์ยังคงมีการบริหารงานรวมกับคณะวิทยาศาสตร์จนถึงปี พ.ศ. 2493 จึงได้แยกการบริหารออกเป็นอิสระจากกัน และมีการก่อตั้งแผนกใหม่คือ แผนกวิชาบรรณารักษศาสตร์ ในปี พ.ศ. 2498 กระทั่งปี พ.ศ. 2500 แผนกวิชาครุศาสตร์ได้รับการยกฐานะเป็นคณะครุศาสตร์และแยกตัวออกไป ทำให้คณะได้กลับมาใช้ชื่อคณะอักษรศาสตร์อีกครั้ง และมีแบ่งแผนกวิชาใหม่ออกเป็น 6 แผนกวิชา ได้แก่ แผนกวิชาภาษาไทย แผนกวิชาภาษาตะวันออก แผนกวิชาภาษาอังกฤษ แผนกวิชาภาษาตะวันตก แผนกวิชาภูมิศาสตร์และประวัติศาสตร์ และแผนกวิชาบรรณารักษศาสตร์ ตลอดจนก่อตั้งแผนกวิชาใหม่ ๆ ตามเวลา ได้แก่ แผนกวิชาปรัชญาในปี พ.ศ. 2514 แผนกวิชาศิลปการละครในปี พ.ศ. 2515 และแยกแผนกวิชาภูมิศาสตร์และประวัติศาสตร์ออกจากกัน
อาคาร
อาคารมหาจุฬาลงกรณ์ หรือที่เรียกติดปากว่า "เทวาลัย" เป็นอาคารที่มีเอกลักษณ์ทางสถาปัตยกรรมไทย ก่อสร้างขึ้นในปี พ.ศ. 2457 ให้เป็นตึกบัญชาการของโรงเรียนข้าราชการพลเรือน ออกแบบโดย ดร.คาร์ล เดอห์ริง (Dr. Karl Dohring) นายช่างชาวเยอรมัน ซึ่งรับราชการในกระทรวงมหาดไทย และนายเอ็ดเวิร์ด ฮีลีย์ (Mr. Edward Healey) นายช่างชาวอังกฤษ ซึ่งรับราชการในกระทรวงธรรมการ โดยนำศิลปะไทยโบราณที่สุโขทัยและสวรรคโลกมาคิดปรับปรุงขึ้นเป็นแบบของอาคาร ในวันที่ 3 มกราคม พ.ศ. 2458 พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินมายังโรงเรียนข้าราชการพลเรือนที่กำลังก่อสร้างเพื่อทรงวางศิลาพระฤกษ์ หลังจากนั้นในวันที่ 26 มีนาคม พ.ศ. 2459 ได้มีประกาศพระบรมราชโองการสถาปนา "โรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว" ขึ้นเป็น "จุฬาลงกรณ์มหาวิทยาลัย" อาคารดังกล่าวใช้เป็นสำนักงานบริหารและเป็นอาคารเรียนหลังแรกของจุฬาลงกรณ์มหาวิทยาลัย เรียกว่า "ตึกบัญชาการ" ต่อมาอาคารดังกล่าวก็เปลี่ยนชื่อเป็น "ตึกอักษรศาสตร์ 1" และ "อาคารมหาจุฬาลงกรณ์" ตามลำดับ ตึกคณะอักษรศาสตร์ จุฬาลงกรณ์มหาวิทยาลัย ได้รับรางวัลอาคารอนุรักษ์ดีเด่น จากสมาคมสถาปนิกสยามในพระบรมราชูปถัมภ์ เมื่อ พ.ศ. 2530
อาคารมหาวชิราวุธ เดิมมีชื่อว่า "ตึกอักษรศาสตร์ 2" เป็นอาคารที่สร้างขึ้นเลียนแบบสถาปัตยกรรมอาคารมหาจุฬาลงกรณ์ โดยมีทางเชื่อมกับอาคารมหาจุฬาลงกรณ์ทำให้มีลักษณะเป็นรูปสมมาตร ตัวอาคารมีทั้งหมด 4 ชั้น โดยเพิ่มชั้นใต้ดินและชั้นใต้หลังคา ปัจจุบันใช้เป็นอาคารสำนักคณบดี แผนกธุรการต่าง ๆ ของคณะอักษรศาสตร์ และศูนย์สารนิเทศมนุษยศาสตร์ (ห้องสมุดคณะอักษรศาสตร์)
อาคารบรมราชกุมารี เป็นอาคารเรียนรวมสายมนุษยศาสตร์ 15 ชั้น ถือเป็นอาคารเรียนหลักของคณะอักษรศาสตร์ นอกจากนี้ยังเป็นที่ตั้งสำนักงานภาควิชา และหลักสูตรต่าง ๆ ของคณะอักษรศาสตร์ (ชั้น 7–13) และคณะศิลปกรรมศาสตร์ (ชั้น 14) ในการจัดสร้างอาคารบรมราชกุมารี ได้มีการทุบ "ตึกอักษรศาสตร์ 3" ซึ่งเป็นอาคารสูงเพียง 2 ชั้นตั้งอยู่ลานหน้าอาคารบรมราชกุมารีในปัจจุบัน เนื่องจากมีความทรุดโทรมและกีดขวางเส้นทางเข้าเขตก่อสร้างอาคารบรมราชกุมารี นิสิตอักษรศาสตร์จึงผูกพันเสมือนอาคารบรมราชกุมารีเป็นตึกอักษรศาสตร์ 3
หากไม่นับอาคารบรมราชกุมารีซึ่งบริหารโดยส่วนกลางของมหาวิทยาลัย อาคารมหาจักรีสิรินธร ถือเป็นอาคารลำดับที่ 5 ของคณะอักษรศาสตร์ ซึ่งสร้างแทนที่ "ตึกอักษรศาสตร์ 4" ซึ่งมีความสูงเพียง 3 ชั้น ปัจจุบันใช้เป็นอาคารเรียนหลังที่สองของคณะอักษรศาสตร์ มีความสูง 9 ชั้น โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดเมื่อวันที่ 26 มีนาคม พ.ศ. 2553 ภายในอาคารดังกล่าวประกอบด้วย ห้องบรรยาย ห้องเรียน ศูนย์สารนิเทศมนุษยศาสตร์ (สรรพศาสตร์สโมสร) ส่วนการวิจัย และศูนย์ศิลปการละครสดใส พันธุมโกมล โรงละครแบล็กบอกซ์ของภาควิชาศิลปการละคร ซึ่งตั้งชื่อตามผู้ก่อตั้งภาควิชา และห้องกิจกรรมนิสิต
กิจกรรมนิสิต
งานกีฬาเชื่อมความสัมพันธ์ระหว่าง 4 คณะวิชาด้านภาษาและมนุษยศาสตร์ ได้แก่ คณะอักษรศาสตร์ จุฬาลงกรณ์มหาวิทยาลัย คณะอักษรศาสตร์ มหาวิทยาลัยศิลปากร คณะศิลปศาสตร์ มหาวิทยาลัยธรรมศาสตร์ และ คณะศิลปศาสตร์ มหาวิทยาลัยมหิดล แต่เดิมใช้ชื่อว่า "งานสานสัมพันธ์อักษร" โดยเป็นการเชื่อมความสัมพันธ์ระหว่าง 2 คณะอักษรศาสตร์ของประเทศไทย แต่ทางคณะศิลปศาสตร์ มหาวิทยาลัยธรรมศาสตร์ได้มาเข้าร่วมด้วยในภายหลัง จึงเปลี่ยนชื่อเป็นงาน Tri Arts และล่าสุด ทางคณะศิลปศาสตร์ มหาวิทยาลัยมหิดลก็ได้เข้ามาร่วมกิจกรรมด้วยเช่นกัน ทำให้มีมากกว่า 3 มหาวิทยาลัย จึงตั้งชื่อกิจกรรมขึ้นมาใหม่ว่างาน One Arts เพื่อแสดงความเป็นหนึ่งเดียวกันของทั้ง 4 มหาวิทยาลัย ภายในงานมีการแข่งขันกีฬา การแบ่งกลุ่มทำกิจกรรมต่าง ๆ การเชียร์โต้ และโชว์เชียร์ลีดเดอร์จากแต่ละคณะ
พิพิธภัณฑ์
พิพิธพัสดุ์ไท-กะได ชั้น 1 ปีกซ้าย อาคารมหาวชิราวุธ คณะอักษรศาสตร์ เป็นแหล่งรวมผลงานจากการทำวิจัยภาคสนามของ ศ. ดร.ปราณี กุลละวณิชย์ และ ศ. ดร.ธีระพันธ์ เหลืองทองคำ จาก 4 ประเทศ คือ ประเทศจีน (ยูนาน กวางสี ไกวโจว และไฮนัน) ลาว เวียดนาม และไทย อาจารย์ได้ศึกษาศิลปวัฒนธรรม ชีวิตความเป็นอยู่ และภาษา และได้รวบรวมเสื้อผ้า เครื่องแต่งกาย พร้อมเครื่องประดับของหญิงเผ่าไท-กะได และชนเผ่าในแขวงเขตเซกอง ลาวใต้ มามอบให้ศูนย์สารนิเทศมนุษยศาสตร์ คณะอักษรศาสตร์ จุฬาลงกรณ์มหาวิทยาลัย เพื่อจัดเก็บอย่างเป็นระบบเพื่อเผยแพร่
รัสเซียทูเดย์
อาร์ที (RT; อดีตมีชื่อว่า รัสเซีย ทูเดย์ (Russia Today) หรือ รอสซียา เซกอดนียา (Россия Сегодня)) เป็นเครือข่ายโทรทัศน์ข่าวต่างประเทศของรัสเซียที่ควบคุมโดยรัฐ ซึ่งได้รับทุนจากรัฐบาลรัสเซีย โดยให้บริการโทรทัศน์จ่ายค่ารับชมและช่องฟรีทูแอร์แก่ผู้ชมนอกประเทศรัสเซีย และให้บริการเนื้อหาอินเทอร์เน็ตในภาษารัสเซีย อังกฤษ สเปน ฝรั่งเศส เยอรมัน และอาหรับ
อาร์ทีเป็นแบรนด์ของ TV-Novosti องค์กรอิสระไม่แสวงหาผลกำไรที่ก่อตั้งโดยรีอะโนวัสติ สำนักข่าวของรัฐรัสเซีย ในเดือนเมษายน ค.ศ. 2005 ในช่วงวิกฤติเศรษฐกิจในเดือนธันวาคม ค.ศ. 2008 รัฐบาลรัสเซียที่นำโดยนายกรัฐมนตรี วลาดีมีร์ ปูติน รวม ANO "TV-Novosti" เข้ากีบรายการองค์กรหลักที่มีความสำคัญเชิงกลยุทธ์ต่อรัสเซีย  อาร์ทีเป็นบริษัทแม่ของ Ruptly ซึ่งถือครองช่องวิดีโอ Redfish และบริษัทสื่อดิจิทัล Maffick
อาร์ทีได้รับการกล่าวถึงเป็นประจำว่าเป็นช่องทางโฆษณาชวนเชื่อหลักของรัฐบาลรัสเซียและนโยบายการต่างประเทศ นักวิชาการ, ผู้ตรวจสอบข้อเท็จจริง และผู้ประกาศข่าว (รวมผู้ประกาศของของอาร์ทีทั้งในอดีตและปัจจุบัน) ระบุถึงอาร์ทีเป็นผู้จัดส่งข้อมูลบิดเบือน และทฤษฎีสมคบคิด
ฮายาเตะ พ่อบ้านประจัญบาน
ฮายาเตะ พ่อบ้านประจัญบาน (Hayate the Combat Butler) เป็นการ์ตูนญี่ปุ่นแนวตลกและต่อสู้ แต่งเรื่องและวาดภาพโดย เค็นจิโร ฮะตะ มีเนื้อหาเกี่ยวกับเด็กหนุ่มผู้ขยันขันแข็งนามว่า "อายาซากิ ฮายาเตะ" แต่มีพ่อแม่ที่เอาแต่เล่นการพนัน จนเป็นหนี้และชดใช้โดยการขายลูกชายให้พวกมาเฟีย แต่จับพลัดจับผลูไปเจอกับ "ซันเซนอิง นางิ" คุณหนูของตระกูลอภิมหาเศรษฐี จนได้มาเป็นพ่อบ้านตระกูลซันเซนอิงเพื่อใช้หนี้
ปัจจุบันตีพิมพ์ลงในนิตยสาร โชเน็งซันเดย์ ในญี่ปุ่นโดยสำนักพิมพ์โชงะกุกัง และ นีออซ ในไทยโดยสำนักพิมพ์วิบูลย์กิจ และมีจำหน่ายในรูปของเกมบนเครื่องนินเทนโดดีเอส 2 เกม, เพลย์สเตชันพอร์เทเบิล 1 เกม และนิยายอีก 4 เล่ม ด้วย สำหรับอนิเมะนั้น ในไทยได้ลิขสิทธิ์ไปโดยโรส แอนิเมชัน สำหรับภาคแรก
จุดเด่นสำคัญของเรื่องนี้ก็คือ การที่นางเอกและพระเอกเข้าใจผิดกันได้เป็นเวลานานมาก และการที่ผู้เขียนนิยมเอาอนิเมะหรือมังงะเรื่องอื่นๆ มาเขียนล้อเลียนประกอบในเรื่องแทบทุกตอนนั่นเอง
เนื้อเรื่องย่อ
อายาซากิ ฮายาเตะ ได้ชื่อว่าเป็นเด็กส่งของที่รวดเร็วที่สุด แต่ถูกไล่ออกจากงานส่งของในวันคริสต์มาสอีฟเนื่องจากอายุไม่ถึงเกณฑ์ เมื่อเขากลับไปบ้านก็พบว่าพ่อแม่ของเขาเสียเงินไปกับการพนันจนเหลืออยู่เพียง 12 เยน และติดหนี้กับแก๊งยากูซ่าถึง 156,804,000 เยน และพ่อแม่ของเขาตั้งใจจะขายฮายาเตะเพื่อชดใช้หนี้เป็นของขวัญวันคริสต์มาส
ฮายาเตะได้หลบหนีออกมาและพยายามจะลักพาตัว ซันเซนอิง นางิ เพื่อนำเงินมาใช้หนี้ แต่แผนการผิดพลาดเพราะเขาพูดชื่อตัวเองออกมา ความตั้งใจของฮายาเตะในครั้งนั้นทำให้นางิเข้าใจผิดว่าฮายาเตะต้องการจะสารภาพรักกับตน ฮายาเตะได้นอนลงเพื่อรอที่จะหนาวตาย แต่มีจักรยานแล่นมาทับเขา และทำให้เขาได้พบกับมาเรีย พี่เลี้ยงของนางิ ฮายาเตะได้โกหกเธอว่าไม่รู้อะไรเลยเกี่ยวกับนางิ แต่ความมุ่งมั่นของเขาก็ได้กลับมาเมื่อมาเรียมอบผ้าพันคอให้กับเขา และฮายาเตะได้ช่วยเหลือนางิจากการถูกลักพาตัวโดยสองพี่น้องที่ติดหนี้จากยากูซ่าแก๊งเดียวกัน หลังจากนั้น เขาได้ให้เธอช่วยหางานใหม่ให้เขา ซึ่งต่อมาทำให้เขาได้เป็นพ่อบ้านคนใหม่ของนางิ ผู้ซึ่งทำหน้าที่ปกป้องเธอจากอันตรายต่าง ๆ
มังงะ
มังงะของ ฮายาเตะ แต่งเรื่องและวาดภาพโดย เค็นจิโร ฮะตะ เป็นเนื้อหาต้นแบบพื้นฐานของอนิเมะทั้ง 2 Season ตอนนี้มีฉบับรวมเล่มแล้ว 30 เล่มในประเทศญี่ปุ่น เนื้อหาโดยรวมจะแบ่งออก เป็น 4 ช่วงในขณะนี้
อนิเมะ
ฮายาเตะ มีในรูปแบบอนิเมะ ด้วยกัน 4 ชุด ได้แก่
ปัญหาที่เกิดขึ้นกับ ฮายาเตะ พ่อบ้านประจัญบาน! ฉบับลิขสิทธิ์
ในประเทศไทย ทางบริษัทโรส แอนิเมชัน ได้ทำการซื้อลิขสิทธิ์ของ ฮายาเตะ มาจำหน่ายในประเทศไทย โดยลิขสิทธิ์ที่ได้มานั้น เป็นภาพรูปแบบสำหรับฉายทางโทรทัศน์ หรือ เบต้าเทป และมีขนาดอัตราส่วนลักษณะของภาพในแบบ 4:3 ทั้งในรูปแบบ VCD และ DVD ซึ่งแตกต่างจาก DVD ที่วางจำหน่ายในประเทศญี่ปุ่น ที่มีการปรับปรุงภาพให้ดีขึ้น ปรับเปลี่ยนฉากบางฉาก ให้แตกต่างจากโทรทัศน์ และมีขนาดอัตราส่วนลักษณะของภาพในแบบ 16:9 เนื่องจากลิขสิทธิ์เบต้าเทปในอัตราส่วนลักษณะ 4:3 นั้นมีค่าลิขสิทธิ์ถูกกว่า ทำให้เกิดความไม่พอใจขึ้นกับแฟนการ์ตูนเรื่องนี้เป็นจำนวนมาก ทั้งนี้ ทางบริษัทโรสได้ออกมาขอโทษ พร้อมทั้งประกาศว่าเรื่องหลังจากนี้ไปจะพยายามทำให้มีขนาดสัดส่วนของภาพในแบบ 16:9 เท่าที่จะทำได้
ในภายหลัง ทางบริษัทโรสได้ได้ทำการซื้อลิขสิทธิ์ของ ฮายาเตะ ในรูปแบบ 16:9 มาผลิตวางจำหน่ายใหม่อีกครั้ง แต่ตัวภาพก็ยังคงเป็นภาพรูปแบบสำหรับฉายทางโทรทัศน์ หรือ เบต้าเทปเหมือนเดิม มิได้เปลี่ยนเป็นภาพรูปแบบ DVD แต่อย่างใด
โอวีเอ ฮายาเตะ พ่อบ้านประจัญบาน!! 2nd Season หน้าร้อนช่างน่าคิดถึง ภาคชุดว่ายน้ำ
หลังจากที่มีการเปลี่ยนทีมงานอนิเมะของ ฮายาเตะจาก SynergySP เป็น J.C.Staff และทาง J.C.Staff ได้จัดทำอนิเมะ OVA ออกมาวางจำหน่าย เพื่อลองเชิง โดยแต่งเนื้อหาขึ้นมาใหม่ทั้งหมด เน้นขายฉากเซอร์วิส
อนิเมะ ฮายาเตะ พ่อบ้านประจัญบาน!! 2nd Season
อนิเมะ Season 2 ของ ฮายาเตะ จัดทำโดยทีมงาน J.C.Staff โดยดึงเนื้อหามาจากฉบับมังงะเล่ม 5 - 14 สิ่งที่ J.C.Staff แสดงให้เห็นแตกต่างไปจาก SynergySP คือ จากที่เน้นมุขตลก ได้เปลี่ยนไปเน้นเนื้อหาความโรแมนติกแทน และผลักดันบทของตัวละครหญิงรองมากขึ้น
ข้อผิดพลาดในภาค 2nd Season
เนื่องจากการเปลี่ยนทีมทำให้เกิดข้อผิดพลาดในเนื้อหาของอนิเมะอยู่ นั่นคิอ การที่คุณหนูนางิเคยผ่านการนั่งรถไฟฟ้ามาแล้วใน Hayate no Gotoku! กับนิชิซาว่า อายุมุ แต่ในตอนนั้นได้นำมุขของมังงะมาใช้ คือ การเจอปัญหาที่กั้นรถไฟของนางิ และมุขความเร็วของรถไฟ แต่ในมังงะนางิจะนั่งไปกับนิชิซาว่า คาซึกิ เมื่อมาถึง Hayate no Gotoku!! 2nd Season ได้มีการนำตอนของมังงะที่นั่งรถไฟไปกับนิชิซาว่า คาซึกิ มาทำทั้งตอน แต่นางิยังคงเจอปัญหาที่กั้นรถไฟ และยังมีมุขความเร็วเช่นเดิม ซึ่งขัดกับหลักความเป็นจริง เพราะมุขทั้งสองนี้มีจุดสำคัญคือ นางิต้องไม่เคยนั่งรถไฟมาก่อน แต่ในอนิเมะนั้น นางิเคยมีประสบการณ์การนั่งรถไฟมาแล้วใน Hayate no Gotoku! จึงเป็นเรื่องที่เป็นไปไม่ได้ที่จะเกิดเหตุการณ์ซ้ำซ้อน
ต่อมาคือ รูปถ่ายสติ๊กเกอร์ ของ อายูมุกับฮายาเตะ ที่ติดในโทรศัพท์ของอายูมุ ใน Hayate no Gotoku! นั้น ไม่ว่าจะเป็นเหตุการณ์หรือการย้อนความ แตกต่างจาก Hayate no Gotoku!! 2nd Season แทบทั้งหมด โดยเฉพาะสีเสื้อที่ ฮายาเตะ ใส่ ส่วนของ Hayate no Gotoku! เป็นเสื้อสีส้มแต่ Hayate no Gotoku!! 2nd Season เสื้อที่ฮายาเตะใส่เป็นสีเขียว ซึ่งไม่มีความน่าจะเป็นเลย
ฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์
เนื้อหาของมูฟวี่จะโฟกัสมาที่ช่วงที่ 4 ของมังงะ (ประมาณเล่มที่ 26 ขึ้นไป) โดยจะเป็นช่วงหน้าร้อนของปี ซึ่งตรงกับช่วงเวลาฉายพอดี อนึ่ง ในเล่มที่ 28 มีเกริ่นเนื้อหาภาคนี้สั้นๆเป็นมังงะแถมพิเศษมาด้วย ซึ่งเป็นการยืนยันว่า ภาคนี้มีภาพใกล้เคียงมังงะที่สุด
เกม
เกมของฮายาเตะ ทั้ง 3 เกม ผลิตโดยบริษัทโคนามิ โดยทั้ง 3 เกม มีความแตกต่างกัน คือ
Hayate no Gotoku! - Boku ga Romio de Romio ga boku de
รูปแบบเกมนี้จะคล้ายๆแนว Dating Simulation หรือที่รู้จักกันในนาม "เกมจีบสาว" แต่เกมนี้มีความแตกต่างออกไปก็คือ
Hayate no Gotoku! - Ojousama purodyuusu daisakusen boku iro ni somare
เกมตัวนี้ รูปแบบการเล่นเปลี่ยนไปคล้ายๆกับทามาก็อตช์ โดยเราจะต้องดูแลตัวละครที่เราเลือกให้มีระดับพลังในแต่ละด้านเหมาะสม และนำเข้าแข่งขัน เพื่อดึงผู้คนให้มาอยู่ฝ่ายตนให้ได้มากที่สุด โดยการแข่งขันจะมีทุกๆสัปดาห์ในเกม โดยระหว่างที่ไม่มีการแข่งขัน เราต้องทำให้ตัวละครที่เราเลือกมีค่าพลังเหมาะสมที่จะเอาชนะคู่แข่งให้ได้ โดยเราสามารถพิจารณาคู่แข่งได้จากการตระเวณหาข้อมูลในเมือง คะแนนที่ได้จากการแข่งขันสามารถเอามาปลดล็อกชุดให้ตัวละครเราได้ ในบางครั้ง อาจจะมีการปลดล็อก CG ออกมาได้ตามเหตุการณ์ด้วย
Hayate no Gotoku!! 2nd Season Nightmare Paradise
เป็นเกมแรกของเรื่องนี้ที่ลงบนเครื่อง PSP โดยเป็นภาคที่ฮายาเตะ จะต้องเข้าไปในความฝันของตัวละครอื่นๆ เพื่อทำให้พวกเธอตื่น
มูชา เซเลบี
มูซา เซเลบี (ตุรกี: Musa çelebi)  ประสูติเมื่อปี ค.ศ. 1388 พระองค์เป็นสุลต่านแห่งรูเมเลียองค์ที่ 2 สิ้นพระชนม์เมื่อ 5 กรกฎาคม ค.ศ. 1413
ประวัติ
พระองค์เป็นหนึ่งในโอรสของสุลต่านบาเยซิดที่ 1 สุลต่านองค์ที่ 4 แห่งจักรวรรดิออตโตมัน ประวัติศาสตร์ไม่ได้บันทึกไว้ว่ามารดาของพระองค์คือใคร เพียงได้บันทึกแค่ว่ามารดาของพระองค์เป็นลูกสาวผู้นำชาวเติร์กอีกเผ่าหรือเป็นเจ้าหญิงแห่งจักรวรรดิไบแซนไทน์ พระองค์เกิดในปี ค.ศ.1388 ในรัชสมัยของสุลต่านมูรัดที่ 1 หลังจากที่ออตโตมันพ่ายแพ้แก่อาณาจักรเตมือร์สุลต่านบาเยซิดที่ 1 ทรงถูกเตมือร์จับเป็นเชลยหลังจากที่พ่ายแพ้ยุทธการที่อังการา ทำให้สิ้นรัชสมัยของพระองค์ไปโดยพฤตินัย
หลังจากพ่ายแพ้ต่อเตมือร์ก็เกิดสงครามชิงราชบัลลังก์ในจักรวรรดิ ในที่สุดพระองค์พร้อมด้วยกองทัพของพระองค์ก็บุกโจมตีเอดีร์แนที่สุไลยมานปกครองอยู่ เมื่อวันที่ 17 กุมภาพันธ์ ค.ศ. 1411 ทำให้กองทัพของสุไลยมานไม่สามารถต้านทานกองทัพของพระองค์ได้ หลังจากนั้นพระองค์ก็ได้ขึ้นเป็นสุลต่านแห่งรูเมเลียเป็นพระองค์ที่ 2
เรกนันส์อินเอกเซลซิส
เรกนันส์อินเอกเซลซิส (Regnans in Excelsis; "ปกครองจากเบื้องบน") เป็นสารตราพระสันตะปาปาที่ออกโดยสมเด็จพระสันตะปาปาปิอุสที่ 5 เมื่อวันที่ 25 กุมภาพันธ์ ค.ศ. 1570 ที่เป็นการประกาศว่า “เอลิซาเบธ, ผู้อ้างตนเป็นพระราชินีอังกฤษ” เป็น “ผู้นอกศาสนาและปลดปล่อยข้าแผ่นดินของพระองค์ทั้งหมดจากความภักดีต่อพระองค์ และคว่ำบาตรทุกคนที่เชื่อฟังคำสั่งของพระองค์”
มูชา เซเลบี
ครองราชย์
หลังจากขึ้นครองราชย์ จักรวรรดิออตโตมันได้ถูกแบ่งเป็น 2 ส่วนคือส่วนในยุโรปใต้ปกครองโดยพระองค์ และในอานาโตเลียโดยเมห์เหม็ด เซเลบี พระองค์ได้รับสัมปทานทางการค้าแก่สาธารณรัฐเวนิส และได้ทำสงครามเพื่อแย่งชิงดินแดนเซอร์เบียที่เสียไปช่วงทำสงครามกับเตมือร์ ซึ่งต่อมาทางไบแซนไทน์ได้ปล่อยออร์ฮาน เซเลบี บุตรของสุไลยมานมาเพื่อที่จะยึดอำนาจจากพระองค์ แต่พระองค์ก็สามารถปราบกองทัพของออร์ฮานได้
เรกนันส์อินเอกเซลซิส
สาเหตุและเนื้อหา
สารตราเขียนเป็นภาษาละตินและจากสามคำแรก (incipit) ของเนื้อหาของสารตรา สามคำแรกของเนื้อหาแปลว่า “ปกครองจากเบื้องบน” (สื่อถึงพระเจ้า) ในบรรดาข้อกล่าวหาก็รวมทั้ง “พระองค์ทรงยกเลิกราชสภาที่ประกอบด้วยขุนนางผู้สูงศักดิ์ของอังกฤษ และแต่งตั้งแทนด้วยผู้ไม่ทราบที่มาและผู้เป็นคนนอกศาสนา”
มูชา เซเลบี
สิ้นพระชนม์
หลังจากครองราชย์ได้ไม่นานพระองค์ก็ถูกโจมตีโดยเชษฐาของพระองค์ เมห์เหม็ด เซเลบี กองทัพของพระองค์สู้ไม่ได้และต้องถอยทัพไป  พระองค์สั่งให้พาตนเองหลบหนีทันที เมห์เหม็ดได้ตามอนุชาของพระองค์จนกระทั่งถึงโซเฟียได้เกิดการต่อสู้ขึ้นศึกครั้งนี้พระองค์ถูกจับไปได้ ทหารของเมห์เหม็ดได้รัดคอพระองค์และสิ้นพระชนม์ทันที
หมายเหตุ
เซเลบีไม่ใช่นามสกุลแต่เป็นนามแฝง ซึ่งเซเลบีคือชื่อเมืองในประเทศตุรกีในปัจจุบัน
เรกนันส์อินเอกเซลซิส
สาเหตุและเนื้อหา
สถาบันพระสันตะปาปากลับมามีความสัมพันธ์อันดีอีกครั้งกับอังกฤษในระหว่างรัชสมัยของสมเด็จพระราชินีนาถแมรีที่ 1 แห่งอังกฤษผู้ทรงเปลี่ยนอังกฤษภายใต้นิกายเชิร์ชออฟอิงแลนด์กลับมาเป็นโรมันคาทอลิก หลังจากสมเด็จพระราชินีนาถแมรีเสด็จสวรรคตในเดือนพฤศจิกายน ค.ศ. 1558 รัฐสภาของสมเด็จพระราชินีนาถเอลิซาเบธก็อนุมัติพระราชบัญญัติอำนาจสูงสุด (Act of Supremacy) ฉบับใหม่ในปี ค.ศ. 1559 ที่ระบุว่าคริสตจักรแห่งอังกฤษเป็นนิกายที่เป็นอิสระจากโรม สารตราพระสันตะปาปาฉบับนี้จึงเห็นกันว่าเป็นการกระทำที่เป็นการตอบโต้พระราชบัญญัติของอังกฤษ แต่การที่เป็นสารตราที่ออกจนสิบเอ็ดปีให้หลัง อาจจะมีสาเหตุมาจากทางโรมได้รับความกดดันจากพระเจ้าฟิลิปที่ 2 แห่งสเปน, ทอมัส โฮวาร์ด ดยุคแห่งนอร์โฟล์คที่ 4 หรือ สมเด็จพระราชินีนาถแมรีที่ 1 แห่งสกอตแลนด์ ซึ่งบุคคลทั้งสามต่างก็มีความประสงค์ที่จะโค่นราชบัลลังก์อังกฤษ นอกจากนั้นการรอการออกสารตราก็อาจจะเป็นเพราะมีคู่หมายที่มีความหวังที่จะเสกสมรสกับสมเด็จพระราชินีนาถเอลิซาเบธที่เป็นโรมันคาทอลิกอยู่หลายคน และในทางส่วนพระองค์แล้วสมเด็จพระราชินีนาถเอลิซาเบธก็ทรงยอมรับผู้ที่เป็นโรมันคาทอลิกที่ทำการสักการระเป็นการส่วนตัว สารตราพระสันตะปาปาเป็นสารตราที่ออกเพื่อสนับสนุนแต่หลังจากการปฏิวัติทางเหนือ (Northern Rebellion) ที่เกิดขึ้นในอังกฤษในปี ค.ศ. 1569 และการปฏิวัติเดสมอนด์ (Desmond Rebellions) ครั้งแรกในไอร์แลนด์โดยการสนับสนุนจากชาวต่างชาติที่เป็นโรมันคาทอลิก และนโยบายที่รุนแรงขึ้นต่อข้าแผ่นดินผู้เป็นเจ้าของที่ดินที่เป็นโรมันคาทอลิก
ผลของสารตรา
สารตราพระสันตะปาปาทำให้รัฐบาลอังกฤษเพิ่มความกดดันต่อลัทธิเยซูอิดที่ทางฝ่ายอังกฤษเชื่อว่าเป็นตัวแทนผลประโยชน์ของสเปนและสถาบันพระสันตะปาปา การกระทำของอังกฤษไม่นานก็ดูเหมือนเป็นการกระทำที่มีเหตุผลเมื่อมีสิ่งพิมพ์ในอังกฤษที่มีส่วนในการทำให้เกิดการคบคิดริโดลฟิ (Ridolfi plot) ซึ่งเป็นแผนที่ทอมัส โฮวาร์ด ดยุคแห่งนอร์โฟล์คที่ 4 จะเป็นผู้ลักพาตัวและสังหารสมเด็จพระราชินีนาถเอลิซาเบธ และยกสมเด็จพระราชินีนาถแมรีที่ 1 แห่งสกอตแลนด์ขึ้นเป็นพระมหากษัตรีย์แทนที่และโดยการสมรสกับแมรี ดยุคแห่งนอร์โฟล์คก็จะได้เป็นกษัตริย์โดยปริยาย
เพื่อแบ่งเบาความตึงเครียดของความกดดันโรมันคาทอลิกในอังกฤษสมเด็จพระสันตะปาปาเกรโกรีที่ 13 ก็ทรงออกพระราชประกาศเพื่อคลี่คลายสถานะการณ์ในปี ค.ศ. 1580 โดยให้คำอธิบายว่าข้าแผ่นดินที่เป็นโรมันคาทอลิกในอังกฤษควรมีความจงรักภักดีต่อพระราชินีในทางฆราวาสทุกเรื่อง จนเมื่อถึงโอกาสอันเหมาะสมที่พระองค์จะได้รับการโค่นราชบัลลังก์ ไม่นานหลังจากการเริ่มสงครามอังกฤษ-สเปน (ค.ศ. 1585-1604) ก็ได้มีการตราพระราชบัญญัติ "ป้องกันและปราบปรามเยสุอิต บาทหลวงสอนศาสนา และบุคคลอื่นผู้กระด้างกระเดื่องในทำนองเดียวกัน (against Jesuits, seminary priests and other such like disobedient persons)
ในปี ค.ศ. 1588 ในการสนับสนุนกองเรืออาร์มาดาของสเปนสมเด็จพระสันตะปาปาซิกส์ตุสที่ 5 ก็ทรงรื้อฟื้นสารตราพระสันตะปาปาว่าดัวยการคว่ำบาตรสมเด็จพระราชินีนาถเอลิซาเบธขึ้นมาอีกครั้ง ในข้อหาที่มีพระบรมราชโองการให้ปลงพระชนม์ (regicide) สมเด็จพระราชินีนาถแมรีที่ 1 แห่งสกอตแลนด์ ในปี ค.ศ. 1587 และข้อหาต่าง ๆ ที่บันทึกไว้ที่เป็นปฏิปักษ์ต่อโรมันคาทอลิก ระหว่างอันตรายจากการรุกรานโดยกองเรืออาร์มาดา ก็ปรากฏว่าข้าแผ่นดินอังกฤษส่วนใหญ่ก็ยังคงมีความจงรักภักดีต่อสมเด็จพระราชินีนาถเอลิซาเบธ ผู้เป็นปฏิปักษ์ต่อพระองค์เช่นคาร์ดินัลวิลเลียม แอลเลน ต่างก็ได้หลบหนีภัยไปแล้ว
โตโย-ไทย คอร์ปอเรชั่น
บริษัท โตโย-ไทย คอร์ปอเรชั่น จำกัด (มหาชน)  (TOYO-THAI CORPORATION PUBLIC COMPANY LIMITED ชื่อย่อ:TTCL) บริษัทประกอบธุรกิจให้บริการด้านการออกแบบวิศวกรรม การจัดหาเครื่องจักรและอุปกรณ์ และการก่อสร้างโรงงานแบบครบวงจรที่ใหญ่ที่สุดในประเทศไทย โดยมีกลุ่มลูกค้าเป้าหมายหลักได้แก่ ผู้ประกอบการในอุตสาหกรรมพลังงานปิโตรเคมี และเคมีภัณฑ์ ทั้งในประเทศไทยและต่างประเทศ
ประวัติ
บริษัท โตโย-ไทย คอร์ปอเรชั่น จำกัด (มหาชน) จดทะเบียนจัดตั้งเป็นบริษัทจำกัด เมื่อ พ.ศ. 2528 เพื่อประกอบธุรกิจการให้บริการด้านการออกแบบวิศวกรรม การจัดหาเครื่องจักรและอุปกรณ์ และการก่อสร้างโรงงานอุตสาหกรรมแบบครบวงจร ภายใต้การร่วมทุนกันของ Toyo Engineering Corporation (“TEC”) (ประเทศญี่ปุ่น) และบมจ. อิตาเลียนไทย ดีเวล๊อปเมนต์ (“ITD”) รวมทั้งบุคคลที่เกี่ยวข้อง ในสัดส่วนร้อยละ 49.0และ ร้อยละ 51.0 ตามลำดับ โดยจัดเป็นบริษัทผู้ให้บริการ Integrated EPC รายแรกและรายเดียวของประเทศไทยที่มีความสามารถในการให้บริการอย่างครบวงจรด้วยตนเอง
ในเดือนมิถุนายน 2552 บริษัทเสนอขายหุ้นต่อประชาชนและนำหุ้นเข้าจดทะเบียนในตลาดหลักทรัพย์แห่งประเทศไทย เพื่อเป็นการเตรียมความพร้อมด้านสถานะทางการเงิน และเสริมสร้างความน่าเชื่อถือสำหรับลูกค้าในต่างประเทศ ในปี 2553 บริษัทได้ลงนามข้อตกลงเข้าเป็นพันธมิตรกับ ชิโยดะ คอร์ปอเรชั่น ซึ่งเป็นกลุ่มผู้รับเหมาระดับโลกที่ใหญ่ที่สุดเป็นอันดับ 2 ในประเทศญี่ปุ่น และเป็น 1 ใน 50 สุดยอดบริษัทของเอเชีย โดยกลุ่มชิโยดะ เข้าถือหุ้นในบริษัทคิดเป็น 7% ของทุนจดทะเบียน
การประกอบธุรกิจ
บริษัทประกอบธุรกิจการให้บริการด้านการออกแบบวิศวกรรมและการก่อสร้างโรงงานแบบครบวงจร โดยสามารถแบ่งงานออกเป็น 3 ส่วนหลัก ได้แก่
ยูฟ่ายูโรปาลีก ฤดูกาล 2016–17 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่ายูโรปาลีก ฤดูกาล 2016–17 เริ่มแข่งขันในวันที่ 16 กุมภาพันธ์ พ.ศ. 2560 (ค.ศ. 2017) จนถึงวันที่ 24 พฤษภาคม พ.ศ. 2560 (ค.ศ. 2017) ซึ่งเป็นรอบชิงชนะเลิศ ที่ เฟรนด์ส อาเรนา ในเขต ซอลนา, ประเทศสวีเดน, เพื่อที่จะตัดสินแชมเปียนส์ของ ยูฟ่ายูโรปาลีก ฤดูกาล 2016–17. ทั้งหมด 32 ทีมที่เข้าร่วมในรอบแพ้คัดออก.
กำหนดการในแต่ละรอบและวันในการจับสลาก
ตารางของการแข่งขันมีดังนี้ (การจับสลากทั้งหมดจะจัดขึ้นที่สำนักงานใหญ่ของยูฟ่าในเมือง นียง, ประเทศสวิตเซอร์แลนด์, ยกเว้นที่ระบุไว้จะเป็นอย่างอื่น).
บางนัดอาจจะลงเล่นในวันอังคารหรือวันพุธแทนที่จะเป็นประจำทุกวันพฤหัสบดีเนื่องจากการขัดกันของการจัดวางโปรแกรมการแข่งขัน.
การแข่งขัน
รอบแพ้คัดออกหรือรอบน็อกเอาต์นี้มีทั้งหมด 32 ทีมประกอบไปด้วย: 24 ทีมที่ผ่านเข้ารอบในฐานะแชมป์กลุ่มและรองแชมป์กลุ่มจาก 12 กลุ่มในรอบแบ่งกลุ่ม, และ 8 ทีมที่จบอันดับที่ 3 จาก แชมเปี้ยนส์ ลีก รอบแบ่งกลุ่ม
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
เมื่อวันที่ 17 กรกฎาคม พ.ศ. 2557 (ค.ศ. 2014), คณะกรรมการกรณีฉุกเฉินของยูฟ่าได้ตัดสินว่าสโมสรจากยูเครนและรัสเซียจะไม่สามารถจับสลากมาพบกับทีมอื่นๆได้ "จนกว่าจะมีการประกาศ" เนื่องจาก เหตุการณ์ความไม่สงบ ระหว่างประเทศ.
สายการแข่งขัน
<section begin=สายการแข่งขัน /><section end=สายการแข่งขัน />
รอบ 32 ทีมสุดท้าย
การจับสลากประกบคู่ในรอบ 32 ทีมสุดท้ายจะมีขึ้นในวันที่ 12 ธันวาคม พ.ศ. 2559 (ค.ศ. 2016). รอบ 32 ทีมสุดท้าย นัดแรก ลงเล่นในวันที่ 16 กุมภาพันธ์ พ.ศ. 2560 (ค.ศ. 2017), และรอบ 32 ทีมสุดท้าย นัดที่สอง ลงเล่นในวันที่ 23 กุมภาพันธ์ พ.ศ. 2560 (ค.ศ. 2017).
สรุปผลการแข่งขัน
<section begin=Rof32 />
นัด
รวมผลสองนัด อาโปเอล ชนะ 4–3.
รวมผลสองนัด อายักซ์ ชนะ 1–0.
รวมผลสองนัด เคงก์ ชนะ 3–2.
รวมผลสองนัด แมนเชสเตอร์ยูไนเต็ด ชนะ 4–0.
รวมผลสองนัด โรมา ชนะ 4–1.
รวมผลสองนัด โคเปนเฮเกน ชนะ 2–1.
รวมผลสองนัด เซลตา บีโก ชนะ 2–1.
รวมผลสองนัด โอลิมเปียกอส ชนะ 3–0.
รวมผลสองนัด เกนต์ ชนะ 3–2.
รวมผลสองนัด รอสตอฟ ชนะ 5–1.
รวมผลสองนัด คราสโนดาร์ ชนะ 2–1.
พระราชบัญญัติผ่อนปรนการจำกัดสิทธิชาวโรมันคาทอลิก ค.ศ. 1791
'''พระราชบัญญัติว่าด้วยการผ่อนปรนสิทธิของผู้เป็นโรมันคาทอลิก ค.ศ. 1791''' (Roman Catholic Relief Act 1791) เป็นพระราชบัญญัติของรัฐสภาแห่งสหราชอาณาจักร ที่ได้รับการอนุมัติในปี ค.ศ. 1791 (31 จอร์จที่ 3. มาตรา 32) ที่ผ่อนปรนสิทธิที่ถูกจำกัดทางการเมือง, การศึกษา และ ทางเศรษฐกิจของผู้เป็นโรมันคาทอลิก กฎหมายอนุญาตให้ผู้เป็นโรมันคาทอลิกสามารถดำเนินอาชีพทางกฎหมาย, อนุญาตให้ถือศาสนาอย่ามีเสรีภาพ และยอมรับโรงเรียนของโรมันคาทอลิก แต่ในขณะเดียวกัน ชาเปล โรงเรียน และนักบวช และครูก็ยังต้องลงทะเบียน การชุมนุมที่ปิดประตู และการมีเพิ่มเติมยอดและระฆังบนชาเปลก็ยังเป็นสิ่งต้องห้าม นักบวชไม่ได้รับการอนุญาตให้แต่งกายตามประเพณีหรือทำพิธีในที่สาธารณะ ห้ามรับเด็กที่เป็นโปรเตสแตนต์เข้าเป็นนักเรียน และห้ามการมีสำนักสงฆ์และการบริจาคเงินให้แก่โรงเรียนหรือวิทยาลัย
ยูฟ่ายูโรปาลีก ฤดูกาล 2016–17 รอบแพ้คัดออก
นัด
รวมผลสองนัด โบรุสซีอาเมินเชินกลัทบัค ชนะ 4–3.
รวมผลสองนัด ลียง ชนะ 11–2.
รวมผลสองนัด เบซิกตัส ชนะ 5–2.
รวมผลสองนัด ชัลเคอ 04 ชนะ 4–1.
รอบ 16 ทีมสุดท้าย
การจับสลากประกบคู่มีขึ้นในวันที่ 24 กุมภาพันธ์ พ.ศ. 2560 (ค.ศ. 2017). รอบ 16 ทีมสุดท้าย นัดแรก ลงเล่นในวันที่ 9 มีนาคม (ค.ศ. 2017), และรอบ 16 ทีมสุดท้าย นัดที่สอง ลงเล่นในวันที่ 16 มีนาคม พ.ศ. 2560 (ค.ศ. 2017).
สรุปผลการแข่งขัน
<section begin=Rof16 />
นัด
รวมผลสองนัด เซลตา บีโก ชนะ 4–1.
รวมผลสองนัด อันเดอร์เลคต์ ชนะ 2–0.
''รวมผลสองนัด เสมอ 3–3. ชัลเคอ 04 เข้ารอบด้วยกฏประตูทีมเยือน.''
รวมผลสองนัด ลียง ชนะ 5–4.
รวมผลสองนัด แมนเชสเตอร์ยูไนเต็ด ชนะ 2–1.
รวมผลสองนัด เคงก์ ชนะ 6–3.
รวมผลสองนัด อายักซ์ ชนะ 3–2.
สรุปผลการแข่งขัน
<section begin=QF />
นัด
รวมผลสองนัด แมนเชสเตอร์ยูไนเต็ด ชนะ 3–2.
รวมผลสองนัด เซลตา บีโก ชนะ 4–3.
รวมผลสองนัด อายักซ์ ชนะ 4–3.
''รวมผลสองนัด เสมอ 3–3. ลียง ชนะลูกโทษ 7–6.''
รอบรองชนะเลิศ
การจับสลากจะมีขึ้นเมื่อวันที่ 21 เมษายน พ.ศ. 2560 (ค.ศ. 2017). นัดแรกจะลงเล่นในวันที่ 4 พฤษภาคม, และนัดที่สองจะลงเล่นในวันที่ 11 พฤษภาคม พ.ศ. 2560 (ค.ศ. 2017).
สรุปผลการแข่งขัน
<section begin=SF />
นัด
รวมผลสองนัด อายักซ์ ชนะ 5–4.
รอบชิงชนะเลิศ
นัดชิงชนะเลิศจะลงเล่นในวันที่ 24 พฤษภาคม พ.ศ. 2560 (ค.ศ. 2017) ที่สนาม เฟรนด์ส อาเรนา ใน ซอลนา, สวีเดน. ทีม "เจ้าบ้าน" (สำหรับวัตถุประสงค์ในการจัดการ) จะถูกกำหนดขึ้นโดยการจับสลากเกิดขึ้นหลังจากเสร็จสิ้นการจับสลากรอบรองชนะเลิศ.
การบริการสังคม
การบริการสังคม มาจากวลี "Pro Bono" ซึ่งมาจากคำภาษาละตินที่หมายถึง “เพื่อประโยชน์สุขส่วนรวม” วลีเต็มคือ "Pro bono publico" ซึ่งเดิมเป็นวลีที่ใช้กับการให้บริการทางกฎหมาย หรือบริการทางวิชาชีพอื่นที่เป็นการอาสาสมัครโดยไม่รับค่าตอบแทนใดๆ ถือเป็นการให้บริการแก่สังคม
ในบางกรณี ผู้อาสาให้คำปรึกษา หรือ “pro bono counsel’’ อาจช่วยเหลือบุคคลคนหรือกลุ่มบุคคลในด้านคดีทางกฎหมาย หรือช่วยเขียนคำร้องหรือคำอุทธรณ์ นักกฎหมายในสหรัฐฯถูกกำหนดให้อาสาให้บริการแก่สังคมในลักษณะนี้อย่างน้อย 50 ชั่วโมงต่อปี โดยถือเป็นส่วนของจรรยาบรรณของนักกฎหมาย
การอาสาให้บริการแก่สังคมในรูปแบบนี้ได้แพร่หลายไปสู่จรรยาบรรณของนักวิชาชีพสาขาอื่นๆ โดยเฉพาะสาขาการออกแบบและวางแผนในวิชาชีพสถาปัตยกรรมและผังเมืองและอื่นๆ การให้บริการแก่สังคมในความหมายของ pro bono ได้ปรากฏเป็นส่วนสำคัญในปณิธาณของมหาวิทยาลัยเกือบทุกแห่งในประเทศไทย
กระทรวงเศรษฐกิจและนโยบายสภาพภูมิอากาศ (เนเธอร์แลนด์)
กระทรวงเศรษฐกิจและนโยบายสภาพภูมิอากาศ (Ministerie van Economische Zaken en Klimaat หรือย่อเป็น EZK) เป็นกระทรวงของประเทศเนเธอร์แลนด์ที่รับผิดชอบด้านนโยบายการค้า การค้าระหว่างประเทศ นโยบายอุตสาหกรรม นโยบายการลงทุน นโยบายเทคโนโลยี นโยบายพลังงาน นโยบายพลังงานนิวเคลียร์ นโยบายพลังงานหมุนเวียน นโยบายสิ่งแวดล้อม นโยบายการเปลี่ยนแปลงสภาพภูมิอากาศ ทรัพยากรธรรมชาติ การทำเหมือง นโยบายอวกาศ และการท่องเที่ยว
เมื่อมีการตั้งกระทรวงเกษตร ธรรมชาติ และคุณภาพอาหารขึ้นมาอีกครั้งในปี ค.ศ. 2017 ได้มีการนำเอางานด้านนโยบายสิ่งแวดล้อม(เดิมอยู่ภายใต้กระทรวงโครงสร้างพื้นฐานและนโยบายสิ่งแวดล้อม)มาอยู่ภายใต้กระทรวงเศรษฐกิจ และเปลี่ยนชื่อใหม่เป็นกระทรวงเศรษฐกิจและนโยบายสภาพภูมิอากาศ
รัฐมนตรีว่าการกระทรวงอยู่ในคณะรัฐมนตรีแห่งเนเธอร์แลนด์ ผู้ดำรงตำแหน่งปัจจุบันคือ เอริค วีเบิส จากพรรคประชาชนเพื่อเสรีภาพและประชาธิปไตย อยู่ในตำแหน่งตั้งแต่วันที่ 26 ตุลาคม ค.ศ. 2017
อาคารรัฐสภา (นิวเดลี)
อาคารรัฐสภา (Parliament House) หรือ สันสัทภวัน (Sansad Bhavan, ) ในนิวเดลี เป็นที่ทำการของรัฐสภาอินเดีย ตั้งอยู่ห่างไป 750 เมตรจากราษฎรบดีภวัน และตั้งอยู่บนถนนสันสัทมรรค ล้อมรอบด้วยประตูอินเดีย, อนุสรณ์สถานสงครามแห่งชาติ, สำนักนายกรัฐมนตรี, บ้านเลขที่ 7 ถนนโลกกัลยาณ, อาคารรัฐเลขานุการ อาคารรัฐสภาเป็นที่ตั้งของโลกสภา กับ ราชยสภา (สภาล่างและสภาสูงตามลำดับ) ของรัฐสภาอินเดียซึ่งเป็นระบบสองสภา
อาคารออกแบบโดย เซอร์เอ็ดวิน ลุทเยนส์ กับ เซอร์เฮอร์เบิร์ท เบเคอร์ เริ่มก่อสร้างในปี 1921 และเสร็จสมบูรณ์ในปี 1927 ก่อนจะเปิดอย่างเป็นทางการในเดือนมกราคม 1927 ในฐานะที่ทำการของสภานิติบัญญัติจักรวรรดิ หลังสิ้นสุดการปกครองของจักรวรรดิอังกฤษ อาคารได้ถูกใช้งานโดยสภานิติบัญญัติและรัฐสภาภายหลังการประกาศใช้รัฐธรรมนูญอินเดียในปี 1950 อย่างไรก็ตามมีแหล่งข้อมูลบางแหล่งอ้างว่าการออกแบบนี้ได้รับแรงบันดาลใจมากจากแปลนของจาวสัถโบคินีมนเทียรในมุไรนา
ปัจจุบัน อาคารรัฐสภาแห่งใหม่ตั้งอยู่ไม่ไกลกันกำลังก่อสร้างเพื่อเป็นสัญลักษณ์ของการออกจากมรดกของจักรวรรดิอังกฤษ และเป็นส่วนหนึ่งของโครงการพัฒนาเซนตรัลวิสตาใหม่ภายใต้รัฐบาลนเรนทระ โมที ซึ่งถูกวิพากษ์วิจารณ์อย่างหนัก
สมหวัง สารสาส
ร้อยเอก สมหวัง สารสาส (13 ตุลาคม พ.ศ. 2454 – 1 มกราคม พ.ศ. 2540) เป็นบุตรของพระสารสาสน์พลขันธ์ (ลอง สุนทานนท์) กับนางสวัสดิ์ สารสาสน์พลขันธ์ (สกุลเดิม อัศวนนท์)
ประวัติ
ร้อยเอกสมหวัง สารสาส เป็นบุตรของพระสารสาสน์พลขันธ์ (ลอง สุนทานนท์) กับนางสวัสดิ์ สารสาสน์พลขันธ์ (สกุลเดิม อัศวนนท์) มีพี่น้องร่วมบิดา-มารดา 4 คน คือ หม่อมงามจิตต์ บุรฉัตร ณ อยุธยา, จริตราบ สารสาส, โศภิณ อัศวเกียรติ์ และเสลา สก๊อต
จบการศึกษาจากโรงเรียนนายร้อยพระจุลจอมเกล้า แล้วเข้ารับราชการเป็นทหารสังกัดกองทัพบก ขณะมียศเป็น ร้อยเอก ได้ลาออกจากราชการเพื่อมาทำธุรกิจบริษัท ประกันภัยไทยวิวัฒน์ จำกัด จดทะเบียน เมื่อวันที่ 8 ตุลาคม พ.ศ. 2494 ร่วมกับบุคคลอื่นอีก 8 คน
ร้อยเอกสมหวัง สารสาส เคยมอบช้างไทยชื่อ ฮานาโกะ ให้แก่ประเทศญี่ปุ่นเมื่อปี พ.ศ. 2492 เพื่อเชื่อมความสัมพันธ์ญี่ปุ่น-ไทย ซึ่งตลอดเวลาที่ผ่านมาช้างฮานาโกะเปรียบเสมือนทูตสันถวไมตรีระหว่างไทย-ญี่ปุ่น โดยเฉพาะในหมู่เยาวชนญี่ปุ่น และสวนสัตว์อิโนคาชิระ จังหวัดโตเกียว ได้จัดงานวันเกิดให้ช้างฮานาโกะมาอย่างต่อเนื่อง
งานการเมือง
ปี พ.ศ. 2525 ร้อยเอกสมหวัง ได้รับตำแหน่งหัวหน้าพรรคปวงชนชาวไทย และมี ดร.กมล ชาญเลขา เป็นรองหัวหน้าพรรค